**2 тур 2016-2017г.**

**5 - 8 кластарөсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе нисек атала?-Синтаксис.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан. Ул**1930 йылда ойошторолған. Уның майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай. Бында**эшләүселәрҙең күҙәтеүе аҫтында бөтә йәнлектәр һәм ҡоштар йәшәй. Ғалимдар унда**йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Беҙҙең райондан Өфөгә поезд, самолет һәм пароход менән барып була. Уның урамдары киң, оҙон һәм матур. Күп ерҙәрҙән автобус менән киләләр.* ***Өфө – Башҡортостандың баш ҡалаһы****. Өфөлә төрлө заводтар һәм фабрикалар күп.Өфөнө ике яҡлап уратып Ағиҙел йылғаһы аға.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы. Матур әҙәбиәт стиле.*

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш-йәштәременән тигеҙ кешеләр.,тиңдәш, тиҫтер,ҡорҙаш,тиң. Ҡолау-торған ерҙән ауыу,тәгәрәү,йығылыу, тәкмәсләү,мәтәлләү. Яратыу-кемде булһа яҡын күреү, һөйөү, ғишыҡ тотоу. Ваҡыт-ай, көн,тәүлек араһындағы бер ара, мәл, осор, саҡ, миҙгел, дәүер, заман. Матур-һылыу,күркәм,сибәр,нәфис,зифа,һомғол,һоҡланғыс,иҫкиткес, һыу һөлөгө кеүек. Сабый-йәш бала,бәпес,бәбәй.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара-силәгенә күрә ҡапҡасы*

*Душа нараспашку-эсендәге тышында*

*Глаза на мокром месте-иларға ғына тора,балауыҙ һығыу*

*Сыграть в ящик-аяҡ һуҙыу,йән тәслим ҡылыу*

*Кот наплакал-тырнаҡ осонда*

*Бить баклуши-эт һуғарыу,ел ҡыуыу*

*Пристал как банный лист- һағыҙ кеүек йәбешеү*

*Водить за нос-күҙгә төтөн ебәреү*

*Выеденного яйца не стоит-һуҡыр бер тин тормай*

*На душе кошкискребут. -йөрәкте өйкәү,күңелде тынысһыҙлау*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан-өмөт ,ышыныс бушҡа сыҡҡанда әйтелә, борсаҡ сәсә-бик маҡтанып хәбәр һөйләү, тирмәне шәп тарта-ашауға бик шәп, теш ҡайрау-асыу һаҡлап уҫал ниәт тотоу, ҡойороҡ болғау-түрәләр,хәлле кешеләр алдында ҡуштанланыу, мамай заманында-әллә ҡасан бик күптәнге , дөйә ҡойроғо ергә еткәс-тормошҡа ашмай торған эш- хәл тураһында мыҫҡыллабыраҡ әйтелә.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо-асыҡ-ябыҡ-асыҡ,арыҫ-лан-ябыҡ-ябыҡ,ет-меш-ябыҡ-ябыҡ, мө-хәб-бәт-асыҡ-ябыҡ-ябыҡ, ҡур-ҡаҡ-ябыҡ-ябыҡ, ал-маш-сы-ябыҡ-ябыҡ-асыҡ.*

1. ***Ҡара диңгеҙ*** *һүҙенең яһалышын аңлатып яҙырға?Айырым атамалар яңғыҙлыҡ исемдәр тип йөрөтөләләр.Был һүҙбәйләнеш теҙмә юл менән яһалған.*
2. ***Юл-даш, ҡурай-***сы һүҙҙәренең ялғау төрө – яһаусы ,сөнки ике һүҙҙә лә яңы һүҙҙәр яһалған.
3. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )Был миҫалдарҙа яңғыҙлыҡ исемдәре айырым шәхестәрҙе,предметтарҙы белдермәйҙәр,улар дөйөмләштереп ҡулланылғандар.*
4. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Ҡалын хәреф менән бирелгән һүҙҙәр ниндәй килештә килгәндәр? –Төшөм килешендә.
5. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе ниндәй һүҙ төркөмөнән килгән?-сифат.
6. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?-фотоның,фотоға,фотоны,фотола,фотонан.,кодтың,котҡа,котты,кодта,кодтан,токтың,токка,токты,токта,токтан. Бер килеш ялғауында ла һаҡланмай.***
7. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған.Уға-зат,һәр-билдәләү,ошо- күрһәтеү.*
8. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.Ҡылымдар яһалышы буйынса ҡушма ҡылымдар.Береһе- төп ҡылым,икенсеһе ярҙамсы ҡылым.-*
9. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ.Бойороҡ һөйләм.
10. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан Бүздәгем минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең әсәйем. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған илкәйемдең ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан йөрәккәйемә ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)Башҡортостаным-төп килеш,өндәш һүҙ,иле-төп килеш, эйә,Бүздәгем –төп килеш ,өндәш һүҙ,һауаһының-эйәлек килеш ,аныҡлаусы, сихәтен,рәхәтен–төшөмкилештә,тура тултырыусы, телдәре- төп килеш ,эйә,әсәйем- төп килеш ,эйә,һөйләшкәнен- төшөм килеш ,тултырыусы,илкәйемдең- эйәлек килеш,аныҡлаусы, ҡәҙерҙәрен- төшөм килеш ,тултырыусы,һағыштарымдан-сығанаҡ килеш,тултырыусы,йөрәккәйемә-төбәү килеш,тултырыусы,яҙын,көҙөн,ҡышын,йәйҙәрен-төбәү килеш,тултырыусы,яҡтарым-төп килеш,өндәш һүҙ. , Урал бөркөтөтөп килеш, аныҡлаусы.

19.Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )-лексик –грамматик омоним.*

20.Антоним, синоним, омоним һүҙлектәре ниндәй төркөмгә ҡарай?-лингвистик һүҙлектәр.